Di tezrawt n ukatay-is, yeqdec ɣef usentel: zzmam n temkarḍit deg ugezdu n tutlayt d yidles amaziɣ n tesdawit n Tizi Uzzu « Catalogue de la bibliothèque du département de langue et culture Amazighes de l’université de Tizi Ouzou». Ur iɛeṭṭel ara, ijerred iman-is akken ad ikemmel lmajistiṛ di tesdawit n Mulud Mɛemmri (Tizi Uzzu) deg taɣult n tsekla, anda yega tazrawt s wazal-is ɣef tkatit di tmedyazt n Si Muḥ U Mḥend, s uzwel :Eléments de métrique kabyle : étude de la poésie de Si Moh Ou Mhand. Mi yekfa almud-is deg useggas n 1997, yuɣal d aselmadanagmay deg ugezdu n tutlayt d yidles n tmaziɣt, maca uqbel yella d imḍebber di temkarḍit n ugezdu (1994-1997).